1. ขอเสนอให้ติดตั้งป้ายแนะนำเส้นทางเพื่อนำทางชนิดเหนือถนน (ขนาดใหญ่) บริเวณแยกมารยาทดี ถนนเพชรอุทัย และ ถนนจตุรทิศ จำนวน 2 จุด ดังนี้
1.1 ถ.เพชรอุทัย มุ่งหน้า ถ.เพชรบุรี ก่อนถึงสี่แยก “มารยาทดี” เนื่องจากถนนจุดนี้ก่อนถึงสี่แยก ยังไม่มีป้ายแนะนำเส้นทางว่าแต่ละทิศทางเลี้ยวไปที่ไหน และบริเวณทางแยก จะมีเกาะกลางแบ่งช่องจราจรระหว่าง ช่องเลี้ยวขวา 3 ช่องทางขวา ขึ้นทางพิเศษศรีรัช กับ ช่องรถตรงไป 3 ช่องทางซ้าย ตรงไป ถ.เพชรบุรี หากเข้าช่องทางผิด จะไม่สามารถเปลี่ยนช่องทางได้เลย (เนื่องจากมีเกาะกลางกั้นแบ่งช่องทางอยู่) ดังนั้น ในจุดนี้ขอเสนอให้มีการติดตั้งป้ายแนะนำเส้นทางขนาดใหญ่ แบบคร่อมเหนือถนน เพื่อแนะนำว่าช่องทางจราจรใด มุ่งหน้าไปไหน เพื่อจะได้ใช้ช่องจราจรที่ถูกต้อง
1.2 ถ.จตุรทิศ มุ่งหน้า ทางพิเศษศรีรัช ด่านอโศก 1 ก่อนถึงสี่แยก “มารยาทดี” เนื่องจากถนนจุดนี้ก่อนถึงสี่แยก ยังไม่มีป้ายแนะนำเส้นทางว่าแต่ละทิศทางเลี้ยวไปที่ไหน จุดนี้ขอเสนอให้มีการติดตั้งป้ายแนะนำเส้นทางแบบแขวน Over Hang 
2. ขอเสนอให้ปรับเปลี่ยนป้ายแนะนำเส้นทางเพื่อนำทางขึ้นสู่ทางพิเศษ ชนิดเหนือถนน บริเวณแยกมารยาทดี ถนนเพชรอุทัย จำนวน 1 จุด ดังนี้
2.1 ถ.เพชรอุทัย มุ่งหน้า แยก อ.ส.ม.ท. ก่อนถึงสี่แยก “มารยาทดี” เนื่องจากถนนจุดนี้ก่อนถึงสี่แยก มีป้ายแนะนำเส้นทางที่ กทม. ติดตั้งไว้แล้ว แต่ไม่มีการแนะนำเส้นทางขึ้นสู่ทางพิเศษแต่อย่างใด ทำให้ผู้ขับขี่มาถึงจุดนี้จะไม่ทราบว่า หากต้องการขึ้นทางพิเศษศรีรัช ด่านอโศก 1 จะต้องเลี้ยวซ้ายที่แยกนี้ เพื่อไป บางนา - ดาวคะนอง - แจ้งวัฒนะ จึงขอให้มีการปรับเปลี่ยนป้ายแนะนำเส้นทางจุดนี้ใหม่
.
ถนนเพชรอุทัย และ ถนนจตุรทิศ บริเวณสี่แยกมารยาทดี เขตห้วยขวาง ซึ่งเป็นจุดที่เสนอขอติดตั้ง และปรับเปลี่ยนป้ายแนะนำเส้นทาง อยู่ในความรับผิดชอบของ กรุงเทพมหานคร กรุณาอย่าส่งเรื่องให้ กรมทางหลวง เพราะกรมทางหลวงเคยชี้แจงมาหลายครั้งแล้ว ถนนดังกล่าว ไม่ได้อยู่ในความรับผิดชอบของ กรมทางหลวง แต่อย่างใด 
.
ทั้งนี้ ได้เคยแจ้งเรื่องผ่าน TraffyFondue ครั้งที่ 1 เลขที่ 2022-PBQLXK เมื่อวันที่ 9 ก.ค. 65 ครั้งที่ 2  เลขที่ 2022-E7P7EM วันที่ 16 ธ.ค. 65 ครั้งที่ 3 เลขที่ 2023-LKCB2X วันที่ 5 ก.พ. 66 แค่เรื่องยังไม่ได้ถูกดำเนินการแต่อย่างใด